СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителите Т.М. и М. М. инвестиционно предложение за „Промяна на предназначението на предстояща за изграждане нова сграда – от гараж със склад за земеделски инвентар в птицеферма с капацитет 6000 броя”, с местоположение имот с номер 069018  в землището на село Семерджиево, Община Русе, попада в обхвата на Приложение 2 т. 1, буква „д” към чл. 93, ал.1, т.1 и 2 от Закона за опазване на околната среда. 

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 4986/24.11.2014 г.
Копие на писмото е изпратено в Община Русе и Кметство с. Семерджиево.
